KOMMISSIONENS FORORDNING (EF) Nr. 334/97 af 25. februar 1997 om ændring af forordning (EF) nr. 151/97 om salg til forudfastsatte priser af oksekød, som visse interventionsorganer ligger inde med, med henblik på forsyning af De Kanariske Øer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2222/96 (2), særlig artikel 7, stk. 3,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (3), senest ændret ved forordning (EF) nr. 2348/96 (4), særlig artikel 3, stk. 2, og

ud fra følgende betragtninger:

I Kommissionens forordning (EF) nr. 151/97 (5) er det fastsat, at salget af oksekød fra interventionslagrene med henblik på levering til De Kanariske Øer finder sted i overensstemmelse med Kommissionens forordning (EF) nr. 2790/94 af 16. november 1994 om fælles gennemførelsesbestemmelser til Rådets forordning (EØF) nr. 1601/92 om særlige foranstaltninger for visse landbrugsprodukter til fordel for De Kanariske Øer (6), ændret ved forordning (EF) nr. 2883/94 (7); for at salget kan gennemføres tilfredsstillende, bør der fastsættes visse administrative bestemmelser, særlig om adgangen til at indgive ansøgning og om de frister, der skal overholdes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Forordning (EF) nr. 151/97 ændres således:

1. I artikel 3, stk. 1, indsættes følgende som første afsnit:

»Købsanmodningen forelægges af en erhvervsdrivende, som er optaget i det i artikel 5, stk. 1, i forordning (EF) nr. 2790/94 nævnte register, eller af en erhvervsdrivende, som af førstnævnte erhvervsdrivende har fået skriftlig fuldmagt til at handle i hans navn.«

2. I artikel 3, stk. 2, tilføjes følgende som andet afsnit:

»Støttelicensansøgningen skal indgives senest syv hverdage efter datoen for udstedelsen af salgsfakturaen.«

3. Artikel 5, andet afsnit, affattes således:

»De pågældende produkters levering til De Kanariske Øer senest den 30. juni 1997 er et primært krav som omhandlet i artikel 20 i Kommissionens forordning (EØF) nr. 2220/85 (1). Beviset for, at dette krav er overholdt, skal leveres senest to måneder efter afslutningen af de med den pågældende levering forbundne formaliteter hos De Kanariske Øers kompetente myndigheder.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den gælder for købsanmodninger, der indgives fra og med datoen for dens ikrafttræden.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. februar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 296 af 21. 11. 1996, s. 50.

(3) EFT nr. L 173 af 27. 6. 1992, s. 13.

(4) EFT nr. L 320 af 11. 12. 1996, s. 1.

(5) EFT nr. L 26 af 29. 1. 1997, s. 1.

(6) EFT nr. L 296 af 17. 11. 1994, s. 23.

(7) EFT nr. L 304 af 29. 11. 1994, s. 18.